ambulancia samantalang paganyan ang mga sambitlaing nagpapalipatlipat sa bibig ng maraming nakasaksi sa gayong kusang ginawa ni elsa, si tirso naman, na ipinalalagay ng balanang nakamalas sa anyo ng dalawa na asawa ng mestisa, ay hindi magkantututo sa marapat gawin. at ang tinatawag ay patuloy na walang imik at nanunuwid sa pagkakahilig sa balikat niya. siyang pagharap ng isang kutserong dukha nguni'dapat uliranin ng mga kapwa niya maralita: mapitagang inihandog ang kanyang kalesang nakatigil sa isang panig ng liwasan. mama, anya kay tirso sa magiliw na pangungnusap inabot po yata ng sakuna ang inyong asawa, naririto po ang aking kalesa at ating magagamit ngayon din para sa ospital. kailangan nga pong makarating sa ospital ang inyong asawa, ipinayo naman ng maraming nagkakalipumpon sa dalawa. sumakay na kayo. at ang gayong munti nguni'dakilang handog ay boong pusong sinangayunan ng nasisindak na makata.